OpenLLM-France/wikimedia huggingface dataset:
# Amfis

Amfis (Amphis, Ἄμφις) fou un poeta còmic atenenc, contemporani del filòsof Plató. Encara era viu al 332 aC. Es conserven els títols de 26 dels seus poemes i fragments d'alguns d'ells.
Juli Pòl·lux sembla que es refereix a Amfis com a poeta de la comèdia mitjana, i les referències citades per ell mateix al filòsof Plató el situen a principis de la meitat del segle iv aC. El seu nom no és atenenc, i probablement fou de l'illa d'Andros, segons Kirchner.

## Referències

* ↑ Pòl·lux 1. 233 (cita fr. 38. 1) i 7. 17
* ↑ Amfis (frr. 6; 13)
# Síntesi de novo de purines

La síntesi de novo de les purines consisteix en la formació de nucleòtids de purina (adenina i guanina) a partir dels seus precursors més simples. La síntesi de novo tracta en general de la creació de qualsevol biomolècula a partir de molècules més senzilles tals com glúcids o aminoàcids. Per la formació de nucleòtids de purina s'empra una molècula de glicina sencera, un nitrogen de l'aspartat, un nitrogen de la glutamina, l'àcid fòlic, diòxid de carboni, ribosa-5P de la glucosa i una gran quantiat d'energia provinent de l'ATP. El primer nucleòtid que es forma és l'inositol monofosfat (IMP), el qual pot conventir-se en adenosin monofosfat (AMP) o en guanosin monofosfat(GMP). El punt d'inici és el 5-fosforibosil-1-pirofosfat (PRPP) i després segueix la formació d'IMP. Aquesta consta de les següents passes:
* La glutamina dona un grup NH2 (grup amino) desplaçant el pirofosfat al carboni C1 de la ribosa.
* Després, una glicina és incorporada produint-se la hidròlisi d'ATP. El grup carboxil forma un enllaç amb el grup NH2 introduït al pas anterior.
* S'afegeix un carboni del coenzim de l'àcid fòlic N10-formil-THF al grup amino de la glicina substituïda. Seguidament es tanca l'anell imidazol.
* Un segon grup NH2 d'una glutamina és transferit al primer carboni de la glicina.
* Alhora es produeix una carboxilació del segon carboni de la glicina.
* Aquest nou carboni és modificat per l'addició d'un tercer grup NH2, aquest cop transmès d'un residu d'aspartat.
* Finalment, un segon carboni del formil-THF és afegit al grup del nitrogen i l'anell és tancant covalentment, formant el precursor de la purina l'inosin monofosfat (IMP).
En total la despesa mínima és de 4 ATP durant aquest procés de formació de IMP. La formació de GMP requereix que aquesta biomolècula s'oxidi primer mitjançant NAD i donant lloc a XMP. L'oxigen en posició 2 és substituït per l'amida de la glutamina, cosa que consumeix un ATP.
La formació d'AMP necessita l'energia de GTP per transferir un grup amino de l'aspartat. Es lleven els carbonis de l'aspartat mentre que el fumarat deixa enrere un nitrogen, el qual formarà el grup 6-amino de l'anell d'adenina.

## Vegeu també

* Purina
* Nucleòtid
* Mètodes dels àcids nucleics

## Enllaços externs

* What is life
* Gout aware
* Utah Medicine Library Dr Carol. N. Angsatdt Ph.D Department of Biomedical Sciences Allegheny University of Health Sciences
# Sutton (constructor)

Sutton va ser un constructor estatunidenc de cotxes de competició.
Sutton va competir a 1 sola cursa del campionat del món de la Fórmula 1 la temporada 1959.
Va disputar només la cursa del Gran Premi d'Indianapolis 500, no tornant a competir al món de la F1.

## Resultats a la F1

| Temporada | Pilot | Graella | Classificació | Punts | Retirada | Resultats |
| 1959 | Mike Magill | 31 | Ret | | Accident | Resultats |
# Sutton-Alpine

Sutton-Alpine és una concentració de població designada pel cens dels Estats Units a l'estat d'Alaska. Segons el cens del 2000 tenia 1.080 habitants.

## Demografia

Segons el cens del 2000, Sutton-Alpine tenia 1.080 habitants, 278 habitatges, i 179 famílies La densitat de població era de 2,8 habitants/km².
Dels 278 habitatges en un 34,9% hi vivien nens de menys de 18 anys, en un 52,5% hi vivien parelles casades, en un 6,5% dones solteres, i en un 35,3% no eren unitats familiars. En el 29,5% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,09.
Per edats la població es repartia de la següent manera: un 19,3% tenia menys de 18 anys, un 9,8% entre 18 i 24, un 40,7% entre 25 i 44, un 25% de 45 a 60 i un 5,2% 65 anys o més.
L'edat mediana era de 37 anys. Per cada 100 dones de 18 o més anys hi havia 261,8 homes.
La renda mediana per habitatge era de 35.652 $ i la renda mediana per família de 36.563 $. Els homes tenien una renda mediana de 31.827 $ mentre que les dones 28.750 $. La renda per capita de la població era de 20.436 $. Aproximadament el 6,9% de les famílies i l'11,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Sutton-Alpine». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Sutton-Alpine». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Teologia natural

La teologia natural, també anomenada teologia racional, és l'intent de trobar proves de Déu sense recorre a cap revelació sobrenatural. Es distingeix, així, de la teologia revelada, basada en les Escriptures o en experiències religioses.
Aquesta expressió és usada en l'actualitat principalment per seguidors del disseny intel·ligent, per tractar de donar valor a proves que consideren científiques, però que són descartades i considerades errònies per les ciències naturals; o usada per alguns tipus de partidaris de l'evolució teística, com el possible origen d'una futura explicació natural de Déu.

## Autors o obres més destacades

* L'expressió "teologia natural" (theologia naturalis) sembla haver estat utilitzada per primera vegada per Agustí d'Hipona.
* Thomas Barlow: Execreitationes aliquot metaphysicae de Deo (1637)
* Robert Boyle: Disquisition About the Final Causes of Natural Things (1688)
* John Ray: Wisdom of God Manifested in the Works of the Creation (1691)
* William Paley: Natural Theology, or Evidences of the Existence and Attributes of the Deity collected from the Appearances of Nature.
* Thomas Paine: Deism, The Age of Reason. In it he uses reason to establish a belief in Nature's Designer who man calls God.
* Horace Mann
* Edward Hitchcock: The Religion of Geology and its Connected Sciences (Boston, 1851).
* Adam Lord Gifford: The Gifford Lectures
* Els Tractats Bridgewater: A la seva mort, el compte de Bridgewater va arribar una suma de diners important per finançar la redacció d'una sèrie de volums "sobre el poder, la saviesa i la bondat de Déu, tal com es manifesta en la creació":
* The Adaptation of External Nature to the Moral and Intellectual Condition of Man, per Thomas Chalmers
* The Adaptation of External Nature to the Physical Condition of Man, per John Kidd
* Astronomy and General Physics considered with reference to Natural Theology, per William Whewell
* The hand, its Mechanism and Vital Endowments as evincing Design, per Sir Charles Bell.
* Animal and Vegetable Physiology considered with reference to Natural Theology, per Peter Mark Roget.
* Geology and Mineralogy considered with reference to Natural Theology, per William Buckland
* The Habits and Instincts of Animals with reference to Natural Theology, per William Kirby.
* Chemistry, Meteorology, and the Function of Digestion, considered with reference to Natural Theology, per William Prout.

## Vegeu també

* Deisme
* Disseny intel·ligent
* Evolució teista
* Metafísica
* Positivisme

## Referències

* ↑ «ASM Statement on the Scientific Basis for Evolution». Arxivat de l'original el 2007-02-02. [Consulta: 15 febrer 2009].
# Telmatoscopus mucronatus

Telmatoscopus mucronatus és una espècie d'insecte dípter pertanyent a la família dels psicòdids que es troba a Europa: Alemanya -Baviera- i Bèlgica.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Vaillant F., 1971-1983. Psychodidae-Psychodinae. Die Fliegen der paläarktischen Region Lieferungen 287, 291, 292, 305, 310, 313, 320, 326, 328: 1-358. E. Schweizerbart'sche Verlagsbuchhandlung. Stuttgart.
* 1 2 Catalogue of Life (anglès)
* ↑ uBio (anglès)
* ↑ Rote Liste gefährdeter Schmetterlingsmücken (Diptera: Psychodidae) Bayerns Arxivat 2011-09-15 a Wayback Machine. (alemany)
* ↑ Global Species Arxivat 2016-03-03 a Wayback Machine. (anglès)
* ↑ PESI (anglès)
* ↑ Fauna Europaea Arxivat 2016-03-03 a Wayback Machine. (anglès)

## Bibliografia

* Ježek, J., 1984. Nomenclatorical changes of some higher taxa of palaearctic Psychodinae (Diptera, Psychodidae). Acta Faunistica Entomologica Musei Nationalis Pragae. 17:155-170.
* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.

## Enllaços externs

* ION (anglès)
* BioLib (anglès)
* Q-bank Arthropods (anglès)
# Fernando Morán

«Fernando Morán» té aquests significats:
* Fernando Morán López (1926-2020), un diplomàtic, escriptor i polític espanyol.
* Fernando Morán Escudero (1976-), un futbolista espanyol.
# Habitatges al carrer Emili Grahit, 69 (Girona)

Habitatges al carrer Emili Grahit, 69 és una obra de Girona inclosa a l'Inventari del Patrimoni Arquitectònic de Catalunya.

## Descripció

És un edifici de planta baixa, 9 pisos i àtic que destaca sobre els edificis del voltant per l'alçada. De composició simètrica de balcons volats de forma corba. La façana es clou amb la barana massissa del terrat de l'àtic, aquesta part s'endarrereix i crea un cos de teulat a 2 aigües amb carener perpendicular a façana que s'uneix a la façana posterior. Aquesta és simètrica també però d'elements lleugers damunt un cos massís (són persianes i guies) i la façana es clou amb un frontó triangular propiciat pel cos de terrassa esmentat.

## Història

Va ser fet a finals del 70.

## Referències

* 1 2 «Habitatges al carrer Emili Grahit, 69». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].
# Angklung

* No s'ha de confondre amb el conjunt de gamelan balinès amb el mateix nom, vegeu Gamelan angklung..
L'angklung és un instrument de música d'Indonèsia fabricat amb tubs de bambú suspesos en un marc d'aquest mateix material i lligats amb cordes.
Els tubs estan tallats per dins per crear una caixa de ressonància quan es colpeja i estan afinats per octaves. La base de l'estructura se sosté amb una mà, mentre que amb l'altra mà se sacsegen els tubs de l'instrument amb rapidesa. Això fa que soni una nota i es repeteixi el so. Cadascun de tres o més intèrprets d'agrupacions d'angklung només toquen una o algunes notes, i entre tots completen les melodies. L'angklung és popular al sud-est asiàtic, però es va originar al que avui coneixem per Indonèsia, sent tocat durant molts segles pels sondanesos.

## Història

D'acord amb Dr.Groneman, l'angklung havia estat un instrument musical predilecte a tot l'arxipèlag, fins i tot abans de l'era hindú. L'angklung també existeix al sud de Sumatra.
Durant el període hindú i el temps dels sondanesos, l'angklung va tenir un paper important en les cerimònies. L'angklung es va tocar en honor de Dewi Sri, la deessa de la fertilitat, per beneir la terra i la vida. L'angklung també va marcar l'hora de l'oració, i es diu que es toca des del segle setè del regne dels sondanesos.
L'angklung fa més de 400 anys que es toca. Es va originar al segle xvii en Jasinga Bogor. Es poden trobar diversos angklungs antics al Museu de Sri Baduga.
El 1938, Daeng Soetigna, va crear un angklung que es basa en l'escala diatònica en comptes de les escales tradicionals. Des de llavors, l'angklung ha tornat a la popularitat i es fa servir en l'àmbit de l'educació i l'entreteniment, i fins i tot pot acompanyar els instruments d'una orquestra occidental. Una de les primeres representacions de l'angklung d'una orquestra va ser el 1955 durant la Conferència de Bandung.
La UNESCO va designar l'angklung "obra mestra" del Patrimoni Oral i Immaterial de la Humanitat el 18 de novembre de 2010.

## Referències

* ↑ «Angklung : Harmony in a Bamboo Orchestra». [Consulta: 31 agost 2013].
* ↑ «Unesco to Declare Indonesia’s Angklung World Heritage». [Consulta: 31 agost 2013].
# Caitlin (cràter)

Caitlin és un cràter d'impacte en el planeta Venus de 14,7 km de diàmetre. Porta el nom d'un antropònim gal·lès, i el seu nom va ser aprovat per la Unió Astronòmica Internacional el 1994.

## Referències

* ↑ «Caitlin». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Wadō-ryū

Wadō-ryū (和道流), és un estil de karate fundat per Hironori Otsuka
El fundador de Wadō-ryū, Hironori Otsuka, va néixer l'1 de juny de 1892 a Shimodate, prefectura d'Ibaraki, Japó. El 1898, Otsuka va començar a practicar Koryu Jujutsu sota Chojiro Ebashi. Des 1905-1921, va estudiar Shindo Yoshin-ryu jujutsu sota Tatsusaburo Nakayama. El 1922, va conèixer Gichin Funakoshi i va començar a entrenar amb ell. El 1924, Otsuka va esdevenir un dels primers estudiants promoguts a cinturó negre en karate de Funakoshi. Per ampliar els seus coneixements de karate, Otsuka també va estudiar amb altres mestres destacats com Kenwa Mabuni de Shito-Ryu i Chokier Motobu. El 1929, Otsuka va organitzar la primera escola de karate del club a la Universitat de Tòquio. Eiichi Eriguchi va encunyar el terme "Wado-Ryu" el 1934.

## Enllaços externs

* Fediració de wado a Canadà(anglès)
# Aquadrom

Aquadrom és un parc aquàtic a Ruda Śląska, al districte d'Halemba, a la vall de Kłodnica, a la conurbació d'Alta Silèsia. Consta de tres zones, relacionades amb els esports, la recreació i les saunes. L'Aquadrom compta amb la primera piscina de la regió amb fons totalment mòbil, i una piscina d'immersió, de 7 metres de profunditat, una de les poques piscines d'aquesta profunditat a Polònia.
Va ser inaugurat el 8 de desembre de 2012, com el tercer parc aquàtic de la regió, després de les instal·lacions de Tarnowskie Góry (març de 2001) i Dąbrowa Górnicza (febrer de 2004). La construcció de l'Aquadrom va costar 119 milions de PLN. L'inversor és Park Wodny a Ruda Śląska, i el contractista general és Polimex-Mostostal SA. Després de la seva obertura, el parc aquàtic va estar dues vegades a punt de fallir. El 2016, en el marc d'una col·laboració publicoprivada, va incorporar el gimnàs Smart Gym. És un equipament popular pels seus preus i accés.

## Referències

* ↑ Widzieliśmy już Aquadrom w Rudzie Śląskiej. Otwarcie 8 grudnia
* ↑ Aquadrom w Rudzie Śląskiej-Halembie czyli pływalnia, sauna i ścieżka zmysłów 2012-07-05 Katowice, nasze miasto
* 1 2 . Park Wodny Ruda Śląska. Budowa przebiega zgodnie z planem, ale na razie nie ma nazwy 2011-09-21 Katowice, nasze miasto
* ↑ Aquadrom w Rudzie Śl.: Najpiękniejszy park wodny w Polsce?
* ↑ , <https://rudaslaska.com.pl/i,strefa-sucha-wreszcie-dziala,100,1230335.html>
* ↑ Drugie miejsce w rankingu basenów w województwie śląskim Ranking basenów w Śląskim na infobasen.pl [dostęp 2014-3-11]
* ↑ Aquadrom w Rudzie Śl.: Najpiękniejszy park wodny w Polsce? Dziennik Zachodni 2012-12-06
* ↑ Aquadrom w Rudzie Śląskiej-Halembie czyli pływalnia, sauna i ścieżka zmysłów 2012-07-05 Katowice, nasze miasto

## Enllaços externs

* Aquadrom pàgina d'inici (polonès)
* Spacer po akwaparku (Passeig pel parc aquàtic) - 16 minuts de vídeo a YouTube
# Telmatoscopus mysorensis

Telmatoscopus mysorensis és una espècie d'insecte dípter pertanyent a la família dels psicòdids que es troba a Àsia: l'Índia.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Ipe A., Kishore R., 1986. The Psychodidae from India. Memoirs of the School of Entomology (Agra). 10:1-151.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.

## Enllaços externs

* ION (anglès)
# Zhu Xueying

Zhu Xueying (Pequín, 2 de març de 1998) és una gimnasta xinesa especialitzada en salt de trampolí i campiona olímpica. Al Campionat del Món de gimnàstica de trampolí de 2017, va guanyar medalles d'or en les proves de sincronització i per equips. Al Campionat del Món de gimnàstica de trampolí de 2018 va guanyar la medalla plata en la prova individual i la d'or en la prova per equips. El juliol de 2021 va obtenir la medalla d'or a l'esdeveniment de trampolí femení als Jocs Olímpics d'Estiu de 2020 a Tòquio.

## Trajectòria esportiva

El 2014 Zhu va guanyar la medalla d'or a la competició de trampolí femení als Jocs Olímpics de la Joventut d'estiu de 2014 celebrats a Nanjing. Tres anys més tard, al 2017, va guanyar dues medalles d'or al Campionat del Món de gimnàstica amb trampolí celebrat a Sofia. L'any següent, al Campionat del Món que es va fer a Sant Petersburg va guanyar la medalla de plata en la prova individual femenina.
Va participar en els Jocs Olímpics d'Estiu 2020, on el 30 de juliol de 2021 va guanyar la medalla d'or en la prova de trampolí femenina. Amb una puntuació de 56.635, va esdevenir la segona atleta xinesa en guanyar l'or en aquesta competició.

## Referències

* ↑ «Xueying ZHU». [Consulta: 1r novembre 2021].
* ↑ Morgan, Liam «Zhu edges Liu to secure women's trampoline gold at Tokyo 2020». , 30-07-2021 [Consulta: 30 juliol 2021].
* ↑ «Jia equals individual tumbling record at Trampoline Gymnastics World Championships». , 11-11-2017 [Consulta: 30 abril 2020].
* ↑ «Gao and MacLennan secure gold at FIG Trampoline Gymnastics World Championships». , 10-11-2018 [Consulta: 30 abril 2020].
* ↑ «ZHU Xueying wins gold in the women's trampoline gymnastics». Tokyo Olympics Official Website, 20-07-2021. Arxivat de l'original el 2021-07-31. [Consulta: 1r novembre 2021].

## Enllaços externs

* Fitxa de Zhu Xueying a la Federació Internacional de Gimnàstica.
# Campionats del món de ciclisme en ruta de 1951

Els Campionats del món de ciclisme en ruta de 1951 es disputaren l'1 i 2 de setembre a Varese, Itàlia.

## Resultats

| Proves : | Or | Or | Argent | Argent | Bronze | Bronze |
| Professionals |||||||
| Cursa en línia masculina detalls | Ferdi Kübler Suïssa | 8h 28' 28" | Fiorenzo Magni Itàlia | m. t. | Antonio Bevilacqua Itàlia | m. t. |
| Amateurs |||||||
| Cursa en línia masculina | Gianni Ghidini Itàlia | 4 h 44'22" | Rino Benedetti Itàlia | m. t. | Jan Plantaz Països Baixos | m. t. |

## Medaller

| Posició | País | Or | Plata | Bronze | Total |
| 1 | Itàlia | 1 | 2 | 1 | 4 |
| 2 | Suïssa | 1 | 0 | 0 | 1 |
| 3 | Països Baixos | 0 | 0 | 1 | 1 |
| Total | Total | 2 | 2 | 2 | 6 |

## Referències

* «World Championship Road Race» (en italià). museociclismo.it. [Consulta: 22 setembre 2012].
* «World Championship amateurs» (en italià). museociclismo.it. [Consulta: 22 setembre 2012].
* «Cyclisme - Championnats du Monde - 1951» (en francès). les-sports.info. [Consulta: 22 setembre 2012].
* «Campeonato del Mundo, Ruta, Diletantes» (en castellà). sitiodeciclismo.net. [Consulta: 22 setembre 2012].
# Xah Sultan (filla de Selim I)

Xah Sultan coneguda també com a Dewletxahi fou una princesa otomana, filla de Selim I. Es va casar Çelebi Lütfi Paşa (1523) del que es va divorciar el 1541 quan Lufti va perdre el càrrec de gran visir. No es va tornar a casar i es va dedicar al mecenatge i a la col·lecció de llibres. Va morir entre 1575 i 1577.

## Referències

* Enciclopèdia de l'Islam, IX, 205 i 206.
# Zàton (Astracan)

* Per a altres significats, vegeu «Zàton».
Zàton (en rus: Затон) és un poble de l'óblast d'Astracan, a Rússia, segons el cens del 2013 tenia 844 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка
# Yasam

La Yasam (en hebreu: יחידת סיור מיוחדת) (transliterat: Yehidat Siyur Meyuhedet) és una unitat especial de patrulla de la policia israeliana i una unitat policial antiavalots, dedicada a la seguretat ciutadana, al control de multituds, a la prevenció de motíns i també realitza operacions especials.
Els Yasam van estar fortament implicats en el pla de retirada unilateral israelià de la Franja de Gaza d'agost del 2005, i en l'evacuació d'Amona i han rebut crítiques per haver realitzat aquestes i altres operacions.
Els agents de la Yasam són sovint exmembres de les FDI i de la policia de fronteres israeliana. Alguns han servit anteriorment en unitats de combat. Els agents de la Yasam vesteixen pantalons i jaquetes grises i porten posada una gorra negra amb la insígnia de la unitat.
En els carrers de Jerusalem els agents de la Yasam sovint es poden veure patrullant el carrer Jaffa (la principal via pública de la ciutat) muntats en motocicletes i actuant enfront de possibles atacs terroristes.
Els Yasam també han protegit a les Dones del mur durant les protestes dels jueus ultraortodoxos i han dut a terme tasques de control d'aldarulls a Jerusalem Est.

## Equipament
### Vehicles

Motocicletes :
| Nom | Origen | Imatge |
| Kawasaki KLE500 | Japó | |
| BMW F800GS | Alemanya | |

### Armament

Pistoles :
| Nom | Origen |
| IWI Jericho 941 | Israel |
| Fusells |||
| Fusell d'assalt M4 | Estats Units |
# Yarzhemskiïta

La yarzhemskiïta és un mineral de la classe dels borats. Rep el nom en honor del geòleg, petròleg i mineralogista rus Yakov Yakovlevich Yarzhemskii (1901–?).

## Característiques

La yarzhemskiïta és un borat de fórmula química K[B₅O₇(OH)₂]·H₂O. Es tracta d'una espècie aprovada per l'Associació Mineralògica Internacional, i publicada per primera vegada el 2020. Cristal·litza en el sistema monoclínic. La seva duresa a l'escala de Mohs és 2,5.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5154/1.

## Formació i jaciments

Va ser descoberta al Borehole nr 800 del dom de sal de Chelkar, a la vall d'Aksai (Regió d'Aktobe, Kazakhstan), on es troba en forma de cristalls prismàtics curts o equants de fins a 0,5 mm × 0,7 mm × 1 mm, i com a grans amb contorns irregulars de fins a 1 mm × 1,5 mm × 2 mm. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Yarzhemskiite» (en anglès). Mindat. [Consulta: 13 juliol 2021].
# Cantó de Bourg-en-Bresse-1

El cantó de Bourg-en-Bresse-1 (en francés canton de Bourg-en-Bresse-1) és una divisió administrativa francesa del departament de l'Ain, creat l'any 2015. Compta amb part del municipi de Bourg-en-Bresse i el municipi de Viriat i el cap és Bourg-en-Bresse.

## Municipis

* Bourg-en-Bresse (part)
* Viriat

## Consellers departamentals

| Data d'elecció | Identitat | Partit | Qualitat |
| 2015 - | Hélène Maréchal | LR | |
| 2015 - | Bernard Perret | Divers droite | |

## Referències

* ↑ Decret del 13 de febrer de 2014 (francès)